Ericu950/Stoicheia-meter-silver huggingface dataset:
τίνες οὖν εἰσιν οἱ καθεύδοντες ἐν γῆς χώματι ἀλλ ἢ τὰ τῶν ἀνθρώπων σώματα , ἅτινα ἀπολαμβάνοντα τὰς ἰδίας ψυχὰς ἀναστή σονται , οἱ μὲν εἰς ἀνάστασιν ζωῆς , καθαρὰ καὶ διαυγῆ καὶ λάμποντα ὡς ἡ λαμπρότης τοῦ στερεώματος ἀπολαμβάνοντες αὐτά , οἱ δὲ εἰς ἀνάστασιν κρίσεως , αὐτάρκη πρὸς τὴν αἰώνιον κόλασιν αὐτὰ ἀπολαμβάνοντες 0 1 2 ·
καθὼς καὶ ὁ Παῦλος λέγει ·
αὐτὸς δὲ σωθήσε ται ὡς διὰ πυρός 0 .
καὶ γὰρ ὁ κύριος ἐν τῷ εὐαγγελίῳ τὸ ὅμοιον εἴρηκεν ·
τότε οἱ δίκαιοι ἐκλάμψουσιν ὡς ὁ ἥλιος φαίνει ἐν τῇ δόξῃ αὐτοῦ .
καὶ Ἡσαΐας λέγει ·
ἔγειρε ὁ καθεύδων καὶ ἐξεγέρθητι ἐκ τῶν νεκρῶν , καὶ ἐπιφαύσει σοι ὁ Χριστός .
καὶ ὁ κύριος πάλιν 0 ·
ἀμὴν λέγω ὑμῖν , ἔρχεται ὥρα καὶ νῦν ἐστιν , ὅτε οἱ νεκροὶ ἀκούσου σιν τῆς φωνῆς τοῦ υἱοῦ τοῦ θεοῦ καὶ ἀναστήσονται οἱ τὰ ἀγαθὰ πράξαντες εἰς ἀνάστασιν ζωῆς , οἱ δὲ τὰ φαῦλα πράξαντες εἰς ἀνάστασιν κρίσεως 0 .
οὗτοι , φησίν , ἀναστήσονται εἰς ζωήν , οἱ τῇ ὄντως ζωῇ πεπιστευκότες καὶ ἐν βίβλῳ ζωῆς ἐγγεγραμμένοι ·
καὶ οὗτοι εἰς ὀνειδισμὸν καὶ αἰσχύνην αἰώνιον , οἱ τῷ ἀντιχρίστῳ συναιρόμενοι καὶ σὺν αὐτῷ εἰς τὴν αἰώνιον κόλασιν βαλλόμενοι 0 .
περὶ οὗ προφητεύει Ἡσαΐας λέγων ·
ὃν τρόπον ἱμάτιον ἐν αἵματι πεφυρμένον οὐκ ἔσται καθαρόν , οὕτως οὐ δὲ σὺ ἔσῃ καθαρός , ὅτι τὴν γῆν μου ἠρήμωσας καὶ τὸν λαόν μου ἀπέκτεινας ·
οὐ μὴ μείνῃς εἰς τὸν αἰῶνα χρόνον , σπέρμα πονηρόν ·
ἑτοίμασον τὰ τέκνα σου εἰς σφαγὴν ταῖς ἁμαρτίαις τοῦ πατρός σου , ἵνα μὴ ἀναστῶσιν καὶ τὴν γῆν μου κληρονομήσωσιν .
τούτων οὕτως εἰρημένων λέγει ὁ Δανιήλ ·
καὶ εἶδον , καὶ ἰδοὺ ἕτεροι δύο ἄνδρες εἱστήκεισαν εἷς ἐντεῦθεν τοῦ χείλους τοῦ ποταμοῦ καὶ εἷς ἐντεῦθεν τοῦ χείλους τοῦ ποταμοῦ καὶ ἀπεκρίθησαν τῷ ἀνδρὶ τῷ ἑστῶτι ἐπάνω τοῦ ὕδατος τοῦ ποταμοῦ καὶ εἶπαν αὐτῷ ·
ἕως πότε τὸ πέραςτῶν λόγων τῶν θαυμαστῶν , ὧν ἐλάλησας 0 ;
καὶ ἤκουσα τοῦ ἀνδρὸς τοῦ ἐνδεδυμένου τὸ βαδδίν , ὃς ἦν ἐπάνω τοῦ ὕδατος τοῦ ποταμοῦ καὶ ὕψωσεν τὴν δεξιὰν αὐτοῦ καὶ τὴν ἀριστερὰν αὐτοῦ εἰς τὸν οὐρανόν , καὶ ὤμοσεν ἐν τῷ ζῶντι εἰς τὸν αἰῶνα , ὅτι εἰς καιρὸν καὶ καιροὺς καὶ ἥμισυ καιροῦ ἐν τῷ συντελεσθῆναι δια σκορπισμὸν γνώσονται ταῦτα πάντα .
τίνες οὖν ἦσαν οἱ δύο ἄνδρες οἱ ἑστῶτες παρὰ τὸ χεῖλος τοῦ ποταμοῦ , ἀλλ ἢ ὁ νόμος καὶ οἱ προφῆται ;
καὶ τίς ἦν ὁ ἑστὼς ἐπάνω τοῦ ὕδατος εἰ μὴ αὐτὸς οὗτος , περὶ οὗ αὐτοὶ πάλαι προεκήρυξαν , ὃς ἔμελλεν ἐπ ἐσχάτων ἐπὶ τῷ Ἰορδάνῃ φανερῶς ὑπὸ τοῦ πατρὸς μαρτυρεῖσθαι καὶ ὑπὸ Ἰωάννου τῷ λαῷ παρρησίᾳ δείκνυσθαι , ὁ τὸ κάστυ τοῦ γραμματέως περὶ τὴν ὀσφὺν φορῶν καὶ τὸ βαδδίν , τὸν ποικίλον χιτῶνα ἐνδεδυμένος .
οὗτοι πυνθάνονται αὐτοῦ εἰδότες , ὅτι αὐτῷ ἐδόθη πᾶσα ἀρχὴ καὶ ἐξου σία , ἵνα μάθωσιν παρ αὐτοῦ ἀκριβῶς , πότε μέλλει ἐπάγειν τῷ κόσμῳ τὴν κρίσιν καὶ πότε τὰ ὑπ αὐτοῦ λελαλημένα πληρωθήσεται .
ὁ δὲ κατὰ πάντα τρόπον πείθειν τούτους βουλόμενος ἐπῆρεν τὴν δεξιὰν αὐτοῦ καὶ τὴν ἀριστερὰν αὐτοῦ εἰς τὸν οὐρανὸν καὶ ὤμοσεν κατὰ τοῦ ζῶντος εἰς τὸν αἰῶνα .
τίς καὶ κατὰ τίνος ὤμοσεν ;
ὁ υἱὸς κατὰ τοῦ πατρός , λέγων ὅτι ζῇ εἰς τὸν αἰῶνα ὁ πατήρ 0 ·
ἦ μὴν εἰς καιρὸν καὶ καιροὺς καὶ ἥμισυ καιροῦ ἐν τῷ συντελεσθῆναι δια σκορπισμὸν γνώσονται ταῦτα πάντα .
τὸ οὖν ἐκτεῖναι αὐτὸν τὰς δύο χεῖρας αὐτοῦ , διὰ τούτου τὸ πάθος ἐπέδειξεν ·
τὸ δὲ εἰπεῖν εἰς καιρὸν καὶ καιροὺς καὶ ἥμισυ καιροῦ τὰ τρία ἥμισυ ἔτη τὰ τοῦ ἀντιχρίστου ἐσήμανεν ·
καιρὸν γὰρ λέγει ἐνιαυτόν , καιροὺς δὲ δύο ἔτη , ἥμισυ δὲ καιροῦ ἥμισυ ἐνιαυτοῦ 0 1 ·
αὗταί εἰσιν αἱ χίλιαι δια κόσιαι ἐνενήκοντα ἡμέραι ἃς προεῖπεν Δανιήλ .
ἐν τῷ οὖν συντελεσθῆναι τὸ πάθος καὶ γενέσθαι διασκορπισμὸν παρόντος τοῦ ἀντιχρίστου ἐν ταῖς ἡμέραις ἐκείναις γνώσονται ταῦτα πάντα .
τί οὖν ἔτι διστάζεις , ὦ ἄνθρωπε , ἐπὶ τοῖς εἰρημένοις , ἢ πῶς ἀπιστεῖς τοῖς ὑπὸ τοῦ κυρίου λελαλημένοις , ὁπότε ἡ πρώτη αὐτοῦ παρουσία ἤδη γεγένηται , καὶ ὁ ἐπὶ τοῦ ὕδατος ἑστὼς τότε καὶ ὀφθεὶς τῷ Δανιήλ τῷ κόσμῳ νῦν πεφανέρω ται , καὶ τὸ πάθος αὐτοῦ πᾶσιν σεσήμανται , καὶ διασκορπισμὸς τῷ λαῷ τῶν Ἰουδαίων ὑπὸ Ῥωμαίων γεγένηται ;
ἐν τῷ γὰρ  λέγειν  συντελεσθῆναι διασκορπισμὸν γνώσονται ταῦτα πάντα ·
παρόντος τότε τοῦ κυρίου πρὸς αὐτοὺς καὶ μὴ ἐπιγνωσθέντος ὑπ αὐτῶν διεσκορπίσθησαν εἰς πάντα τὸν κόσμον ἔκβλητοι τῆς ἰδίας χώρας γενόμενοι , καὶ ὑπὸ τῶν ἐχθρῶν πολεμηθέντες ἐκ τῆς Ἱερουσαλὴμ  πόλεως  ἐξώσθησαν ἐπίχαρμα πᾶσιν τοῖς ἔθνεσιν γενάμενοι , ἵνα τὸ εὐαγγέλιον τοῦ κυρίου κατὰ πάντα τὸν κόσμον κηρυχθῇ καὶ ὁ πᾶς χρόνος πληρωθῇ καὶ ἡ ἐσχάτη ἑβδομὰς περιληφθῇ καὶ οἱ δύο πρόδρο μοι τοῦ Χριστοῦ ἀποσταλῶσιν καὶ τὸ βδέλυγμα τῆς ἐρημώσεως μετ  αὐτοὺς ἀναφανῇ καὶ ὁ κριτὴς τῶν κριτῶν ἀπ οὐρανῶν ἀποκαλυφθῇ καὶ ἡ ἀνάστασις τῶν ἁγίων καὶ παντὸς τοῦ κόσμου γενηθῇ καὶ τὸ αἰώνιον βασίλειον τοῖς ἀξίοις δοθῇ καὶ τὸ τῶν ἀσεβῶν ἄσβεστον καὶ ἀκοίμητον πῦρ ἐξαφθῇ .
τούτων οὕτως εἰρημένων , βουλόμενος ὁ προφήτης ἀκρι βέστερον περιεργάζεσθαι ὁποῖα ἦν τὰ μετὰ τὴν ἀνάστασιν , ἀπεκρίθη πρὸς αὐτὸν καὶ εἶπεν ·
κύριε , τί τὰ ἔσχατα τούτων 0 ;
δεῦρο , Δανιήλ , ὅτι ἐμπεφραγμένοι καὶ ἐσφραγισμένοι οἱ λόγοι οὗτοι ἕως καιροῦ πέρας , ἕως ἂν ἐκλεγῶσιν καὶ ἐκλευκανθῶσιν καὶ ἐκπυρωθῶσιν πολλοὶ καὶ ἀνομήσουσιν ἄνομοι καὶ οἱ νοήμονες συν ήσουσιν 0 .
καὶ σὺ δεῦρο καὶ ἀναπαύου ·
ἔτι γὰρ ἡμέραι εἰς ἀναπλήρω σιν συντελείας καὶ ἀναστήσῃ εἰς τὸν κλῆρόν σου εἰς συντέλειαν ἡμερῶν 0 .
ἐπειδὴ γὰρ ἃ ἡτοίμασεν ὁ θεὸς τοῖς ἁγίοις ἐκδιηγήσασ θαι ἄνθρωπος νῦν οὐ δύναται  οὔ τε γὰρ ὀφθαλμὸς αὐτοῦ εἶδεν οὔ τε οὖς ἤκουσεν οὔ τε ἐπὶ καρδίαν ἀνθρώπου ἀνέβη , εἰς ἃ καὶ ἐπιθυμοῦσιν ἄγγελοι παρακύψαι  , οὕτως ἔφη πρὸς αὐτὸν ·
ἐμπε φραγμένοι εἰσὶν οἱ λόγοι οὗτοι ἕως καιροῦ πέρας , ἕως ἂν ἐκλεγῶσιν καὶ ἐκλευκανθῶσιν καὶ ἐκπυρωθῶσιν πολλοί .
τίνες δὲ οἱ ἐκλεγό μενοι , ἀλλ ἢ οἱ ἄξιοι τῆς βασιλείας εὑρισκόμενοι 0 ;
καὶ τίνες οἱ λευκαινόμενοι , ἀλλ ἢ οἱ τῷ τῆς ἀληθείας λόγῳ πιστεύοντες , ἵνα λευκανθῶσιν δι αὐτοῦ καὶ ἀποβάλλοντες τὸν τῶν ἁμαρτιῶν ῥύπον ἐνδύσωνται τὸ ἀπ οὐρανῶν καθαρὸν καὶ διαυγὲς ἅγιον πνεῦμα , ἵνα παρόντος τοῦ νυμφίου εὐθέως συνεισέλθωσιν αὐτῷ 0 ;
καὶ τίνες οἱ ἐκπυρούμενοι ἢ οἱ διερχόμενοι διὰ πυρὸς καὶ ὕδατος διὰ τοῦ πνευ ματικοῦ λουτροῦ τῆς παλιγγενεσίας καὶ τὸ θέλημα τοῦ θεοῦ διὰ πυρώσεως πολλῶν πειρασμῶν καὶ θλίψεων ποιοῦντες 0 ;
καὶ ἀνομή σουσιν ἄνομοι καὶ οἱ νοήμονες συνήσουσιν ·
οἱ διὰ τοῦ αὐτεξουσίου ἀνομοῦντες καὶ δι αὐτοῦ πάλιν τινὲς συνιέντες καὶ εὐαρεστοῦντες 0 .
τοῦ οὖν κυρίου διηγουμένου τοῖς μαθηταῖς περὶ τῆς μελλού σης τῶν ἁγίων βασιλείας ὡς εἴη ἔνδοξος καὶ θαυμαστή , καταπλαγεὶς ὁ Ἰούδας ἐπὶ τοῖς λεγομένοις ἔφη ·
καὶ τίς ἆρα ὄψεται ταῦτα ;
ὁ δὲ κύριος ἔφη ·
ταῦτα ὄψονται οἱ ἄξιοι γενόμενοι .
ἴδε νῦν , ὦ ἄνθρωπε , τὰ πάλαι ἐσφραγισμένα καὶ γνωσθῆναι μὴ δυνάμενα νῦν παρρησίᾳ ἐπὶ τῶν δωμάτων κηρύσσεται καὶ ἡ τῆς ζωῆς βίβλος ἐκταθεῖσα ἤδη φανερῶς ἐπὶ ξύλου ἥπλωται ἔχουσα τίτλον ῥωμαϊστὶ καὶ ἑλληνιστὶ καὶ ἑβραϊστὶ γεγραμμένον , ὅπως καὶ Ῥωμαῖοι καὶ Ἕλληνες καὶ Ἑβραῖοι διδαχθῶσιν , ἵνα προσδοκῶντες οἱ ἄνθρωποι τὰ μέλλοντα ἀγαθὰ πιστεύσωσιν τοῖς ἐγγεγραμμένοις ἐν ταύτῃ τῇ βίβλῳ τῆς ζωῆς τοῖς καὶ κηρυχθεῖσιν ἐν ὅλῳ τῷ κόσμῳ , καὶ μαθόν τες τὰ ἐπερχόμενα κακά , φοβηθέντες τὴν κρίσιν ἐκφύγωσιν τὴν αἰώνιον κόλασιν , ὅπως ἄξιοι πάντες τοῦ βασιλέως εὑρεθέντες ἐκλάβωμεν αὐτὸν καθαρὸν καθαροῖς σώμασιν καὶ ψυχαῖς , λαμπρὰς καὶ εὐώδεις στολὰς περὶ τὸ σῶμα ἠμφιεσμένοι , τὰς ἑαυτῶν λαμπάδας ἐλαίῳ διαυγεῖ καταρτίσαντες , ἵνα μὴ τῇ κραιπάλῃ καὶ τῇ μέθῃ καὶ τῇ παντοίᾳ φαντασίᾳ καὶ ἡδονῇ τοῦ βίου τούτου ἀπατηθέντες καὶ μείζονα τὰ πρόσκαιρα καὶ ἐπίγεια καὶ εὔφθαρτα νομίσαντες τῶν ἀϊδίων καὶ ἀφθάρτων καὶ ἀκηράτων ἀγαθῶν , ἀπονυστάξαντες ἐκπέσω μεν τῆς ἀϊδίου ζωῆς .
δύναται δὲ ὁ θεὸς πάντας ἡμᾶς  πρὸς τὰ μέλλοντα  ἐγρηγόρους ποιῆσαι , καταρτίσαι , ἐλεῆσαι , σῶσαι , φυλάξαι , τηρῆσαι ἀπὸ παντὸς πειρασμοῦ καὶ θλίψεως , ὅπως ἐκφυγόντες τὴν ἐπερχομένην διὰ πυρὸς κρίσιν φθάσωμεν  ἀπαντῆσαι μετὰ χαρᾶς  εἰς τὴν ἐπιφάνειαν τοῦ ἠγαπημένου παιδὸς αὐτοῦ Ἰησοῦ Χριστοῦ τοῦ κυρίου ἡμῶν , δοξάζοντες αὐτόν , ὅτι αὐτῷ ἡ δόξα  νῦν καὶ ἀεὶ καὶ  εἰς τοὺς αἰῶνας τῶν αἰώνων 0 .
ὁ θρέψας με πέπρακέν με Ῥόδῃ τινὶ εἰς Ῥώμην ·
μετὰ πολλὰ ἔτη ταύτην ἀνεγνωρισάμην καὶ ἠρξάμην αὐτὴν ἀγαπᾶν ὡς ἀδελφήν 0 .
μετὰ χρόνον τινὰ λουομένην εἰς τὸν ποταμὸν τὸν Τίβεριν εἶδον καὶ ἐπέδωκα αὐτῇ τὴν χεῖρα καὶ ἐξήγαγον αὐτὴν ἐκ τοῦ ποταμοῦ .
ταύτης οὖν ἰδὼν τὸ κάλλος διελογιζόμην ἐν τῇ καρδίᾳ μου λέγων ·
μακάριος ἤμην εἰ τοιαύτην γυναῖκα εἶχον καὶ τῷ κάλλει καὶ τῷ τρόπῳ .
μόνον τοῦτο ἐβουλευσάμην , ἕτερον δὲ οὐδέν 0 .
μετὰ χρόνον τινὰ πορευομένου μου εἰς Κούμας καὶ δοξάζοντος τὰς κτίσεις τοῦ θεοῦ , ὡς μεγάλαι καὶ ἐκπρεπεῖς καὶ δυναταί εἰσιν , περιπατῶν ἀφύπνωσα .
καὶ πνεῦμά με ἔλαβεν καὶ ἀπήνεγκέν με δι ἀνοδίας τινός , δι ἧς ἄνθρωπος οὐκ ἐδύνατο ὁδεῦσαι ·
ἦν δὲ ὁ τόπος κρημνώδης καὶ ἀπερρηγὼς ἀπὸ τῶν ὑδάτων .
διαβὰς οὖν τὸν ποταμὸν ἐκεῖνον ἦλθον εἰς τὰ ὁμαλά , καὶ τιθῶ τὰ γόνατα καὶ ἠρξάμην προσεύχεσθαι τῷ κυρίῳ καὶ ἐξομολογεῖσθαί μου τὰς ἁμαρτίας .
προσευχομένου δέ μου ἠνοίγη ὁ οὐρανός , καὶ βλέπω τὴν γυναῖκα ἐκείνην ἣν ἐπεθύμησα ἀσπαζομένην με ἐκ τοῦ οὐρανοῦ , λέγουσαν ·
ἑρμᾶ , χαῖρε .
βλέψας δὲ εἰς αὐτὴν λέγω αὐτῇ ·
κυρία , τί σὺ ὧδε ποιεῖς ;
ἡ δὲ ἀπεκρίθη μοι ·
ἀνελήμφθην ἵνα σου τὰς ἁμαρτίας ἐλέγξω πρὸς τὸν κύριον .
λέγω αὐτῇ ·
νῦν σύ μου ἔλεγχος εἶ ;
Οὔ , φησίν , ἀλλὰ ἄκουσον τὰ ῥήματα ἅ σοι μέλλω λέγειν .
ὁ θεὸς ὁ ἐν τοῖς οὐρανοῖς κατοικῶν καὶ κτίσας ἐκ τοῦ μὴ ὄντος τὰ ὄντα καὶ πληθύνας καὶ αὐξήσας ἕνεκεν τῆς ἁγίας ἐκκλησίας αὐτοῦ ὀργίζεταί σοι ὅτι ἥμαρτες εἰς ἐμέ .
ἀποκριθεὶς αὐτῇ λέγω ·
Εἰς σὲ ἥμαρτον ;
ποίῳ τρόπῳ 0 ;
ἢ πότε σοι αἰσχρὸν ῥῆμα ἐλάλησα ;
οὐ πάντοτέ σε ὡς θεὰν ἡγησάμην ;
οὐ πάντοτέ σε ἐνετράπην ὡς ἀδελφήν ;
τί μου καταψεύδῃ , ὦ γύναι , τὰ πονηρὰ ταῦτα καὶ ἀκάθαρτα ;
γελάσασά μοι λέγει ·
ἐπὶ τὴν καρδίαν σου ἀνέβη ἡ ἐπιθυμία τῆς πονηρίας .
ἢ οὐ δοκεῖ σοι ἀνδρὶ δικαίῳ πονηρὸν πρᾶγμα εἶναι ἐὰν ἀναβῇ αὐτοῦ ἐπὶ τὴν καρδίαν ἡ πονηρὰ ἐπιθυμία ;
ἁμαρτία γέ ἐστιν καὶ μεγάλη , φησίν .
ὁ γὰρ δίκαιος ἀνὴρ δίκαια βουλεύεται .
ἐν τῷ οὖν δίκαια βουλεύεσθαι αὐτὸν κατορθοῦται ἡ δόξα αὐτοῦ ἐν τοῖς οὐρανοῖς καὶ εὐκατάλλακτον ἔχει τὸν κύριον ἐν παντὶ πράγματι αὐτοῦ .
οἱ δὲ πονηρὰ βουλευόμενοι ἐν ταῖς καρδίαις αὐτῶν θάνατον καὶ αἰχμαλωτισμὸν ἑαυτοῖς ἐπισπῶνται , μάλιστα οἱ τὸν αἰῶνα τοῦτον περιποιούμενοι καὶ γαυριῶντες ἐν τῷ πλούτῳ αὐτῶν καὶ μὴ ἀντεχόμενοι τῶν ἀγαθῶν τῶν μελλόντων .
μετανοήσουσιν αἱ ψυχαὶ αὐτῶν , οἵτινες οὐκ ἔχουσιν ἐλπίδα , ἀλλὰ ἑαυτοὺς ἀπεγνώκασιν καὶ τὴν ζωὴν αὐτῶν .
ἀλλὰ σὺ προσεύχου πρὸς τὸν θεόν , καὶ ἰάσεται τὰ ἁμαρτήματά σου καὶ ὅλου τοῦ οἴκου σου καὶ πάντων τῶν ἁγίων .
μετὰ τὸ λαλῆσαι αὐτὴν τὰ ῥήματα ταῦτα ἐκλείσθησαν οἱ οὐρανοί ·
κ ἀγὼ ὅλος ἤμην πεφρικὼς καὶ λυπούμενος .
ἔλεγον δὲ ἐν ἐμαυτῷ ·
Εἰ αὕτη μοι ἡ ἁμαρτία ἀναγράφεται , πῶς δυνήσομαι σωθῆναι ;
ἢ πῶς ἐξιλάσομαι τὸν θεὸν περὶ τῶν ἁμαρτιῶν μου τῶν τελείων ;
ἢ ποίοις ῥήμασιν ἐρωτήσω τὸν κύριον ἵνα ἱλατεύσηταί μοι ;
ταῦτά μου συμβουλευομένου καὶ διακρίνοντος ἐν τῇ καρδίᾳ μου βλέπω κατέναντί μου καθέδραν λευκὴν ἐξ ἐρίων χιονίνων γεγονυῖαν μεγάλην ·
καὶ ἦλθεν γυνὴ πρεσβῦτις ἐν ἱματισμῷ λαμπροτάτῳ , ἔχουσα βιβλίον εἰς τὰς χεῖρας , καὶ ἐκάθισεν μόνη καὶ ἀσπάζεταί με ·
κ ἀγὼ λυπούμενος καὶ κλαίων εἶπον ·
κυρία , χαῖρε .
καὶ εἶπέν μοι ·
τί στυγνός , Ἑρμᾶ 0 ;
ὁ μακρόθυμος , ὁ ἀστομάχητος , ὁ πάντοτε γελῶν , τί οὕτως κατηφὴς τῇ ἰδέᾳ καὶ οὐχ ἱλαρός 0 ;
κ ἀγὼ εἶπον αὐτῇ ·
ὑπὸ γυναικὸς ἀγαθωτάτης λεγούσης μοι ὅτι ἥμαρτον εἰς αὐτήν 0 .
μηδαμῶς ἐπὶ τὸν δοῦλον τοῦ θεοῦ τὸ πρᾶγμα τοῦτο 0 .
ἀλλὰ πάντως ἐπὶ τὴν καρδίαν σου ἀνέβη περὶ αὐτῆς .
ἔστιν μὲν τοῖς δούλοις τοῦ θεοῦ ἡ τοιαύτη βουλὴ ἁμαρτίαν ἐπιφέρουσα ·
πονηρὰ γὰρ βουλὴ καὶ ἔκπληκτος εἰς πάνσεμνον πνεῦμα καὶ ἤδη δεδοκιμασμένον , ἐὰν ἐπιθυμήσῃ πονηρὸν ἔργον , καὶ μάλιστα Ἑρμᾶς ὁ ἐγκρατής , ὁ ἀπεχόμενος πάσης ἐπιθυμίας πονηρᾶς καὶ πλήρης πάσης ἁπλότητος καὶ ἀκακίας μεγάλης 0 .
ἀλλ  οὐχ ἕνεκα τούτου σοι ὀργίζεται ὁ θεός , ἀλλ ἵνα τὸν οἶκόν σου τὸν ἀνομήσαντα εἰς τὸν κύριον καὶ εἰς ὑμᾶς τοὺς γονεῖς αὐτῶν ἐπιστρέψῃς .
ἀλλὰ φιλότεκνος ὢν οὐκ ἐνουθέτεις σου τὸν οἶκον , ἀλλὰ ἀφῆκες αὐτὸν καταφθαρῆναι ·
διὰ τοῦτο ὀργίζεταί σοι ὁ κύριος ·
ἀλλὰ ἰάσεταί σου πάντα τὰ προγεγονότα πονηρὰ ἐν τῷ οἴκῳ σου ·
διὰ γὰρ τὰς ἐκείνων ἁμαρτίας καὶ ἀνομήματα σὺ κατεφθάρης ἀπὸ τῶν βιωτικῶν πράξεων .
ἀλλ  ἡ πολυσπλαγχνία τοῦ κυρίου ἠλέησέν σε καὶ τὸν οἶκόν σου καὶ ἰσχυροποιήσει σε καὶ θεμελιώσει σε ἐν τῇ δόξῃ αὐτοῦ .
σὺ μόνον μὴ ῥαθυμήσῃς , ἀλλὰ εὐψύχει καὶ ἰσχυροποίει σου τὸν οἶκον .
ὡς γὰρ ὁ χαλκεὺς σφυροκοπῶν τὸ ἔργον αὐτοῦ περιγίνεται τοῦ πράγματος οὗ θέλει , οὕτω καὶ ὁ λόγος ὁ καθημερινὸς ὁ δίκαιος περιγίνεται πάσης πονηρίας .
μὴ διαλίπῃς οὖν νουθετῶν σου τὰ τέκνα ·
οἶδα γὰρ ὅτι ἐὰν μετανοήσουσιν ἐξ ὅλης καρδίας αὐτῶν , ἐνγραφήσονται εἰς τὰς βίβλους τῆς ζωῆς μετὰ τῶν ἁγίων .
μετὰ τὸ παῆναι αὐτῆς τὰ ῥήματα ταῦτα λέγει μοι ·
θέλεις ἀκοῦσαί μου ἀναγινωσκούσης ;
λέγω κ ἀγώ ·
θέλω , κυρία .
λέγει μοι ·
γενοῦ ἀκροατὴς καὶ ἄκουε τὰς δόξας τοῦ θεοῦ .
ἤκουσα μεγάλως καὶ θαυμαστῶς ὃ οὐκ ἴσχυσα μνημονεῦσαι ·
πάντα γὰρ τὰ ῥήματα ἔκφρικτα , ἃ οὐ δύναται ἄνθρωπος βαστάσαι .
τὰ οὖν ἔσχατα ῥήματα ἐμνημόνευσα ·
ἦν γὰρ ἡμῖν σύμφορα καὶ ἥμερα ·
ἰδοὺ ὁ θεὸς τῶν δυνάμεων , ὁ ἀοράτῳ δυνάμει καὶ κραταιᾷ καὶ τῇ μεγάλῃ συνέσει αὐτοῦ κτίσας τὸν κόσμον καὶ τῇ ἐνδόξῳ βουλῇ περιθεὶς τὴν εὐπρέπειαν τῇ κτίσει αὐτοῦ , καὶ τῷ ἰσχυρῷ ῥήματι πήξας τὸν οὐρανὸν καὶ θεμελιώσας τὴν γῆν ἐπὶ ὑδάτων καὶ τῇ ἰδίᾳ σοφίᾳ καὶ προνοίᾳ κτίσας τὴν ἁγίαν ἐκκλησίαν αὐτοῦ , ἣν καὶ ηὐλόγησεν , ἰδοὺ μεθιστάνει τοὺς οὐρανοὺς καὶ τὰ ὄρη καὶ τοὺς βουνοὺς καὶ τὰς θαλάσσας , καὶ πάντα ὁμαλὰ γίνεται τοῖς ἐκλεκτοῖς αὐτοῦ , ἵνα ἀποδοῖ αὐτοῖς τὴν ἐπαγγελίαν , ἣν ἐπηγγείλατο , μετὰ πολλῆς δόξης καὶ χαρᾶς , ἐὰν τηρήσωσιν τὰ νόμιμα τοῦ θεοῦ ἃ παρέλαβον ἐν μεγάλῃ πίστει .
ὅτε οὖν ἐτέλεσεν ἀναγινώσκουσα καὶ ἠγέρθη ἀπὸ τῆς καθέδρας , ἦλθαν τέσσαρες νεανίαι καὶ ἦραν τὴν καθέδραν καὶ ἀπῆλθον πρὸς τὴν ἀνατολήν .
προσκαλεῖται δέ με καὶ ἥψατο τοῦ στήθους μου καὶ λέγει μοι ·
ἤρεσέν σοι ἡ ἀνάγνωσίς μου ;
καὶ λέγω αὐτῇ ·
κυρία , ταῦτά μοι τὰ ἔσχατα ἀρέσκει , τὰ δὲ πρότερα χαλεπὰ καὶ σκληρά 0 .
ἡ δὲ ἔφη μοι λέγουσα ·
ταῦτα τὰ ἔσχατα τοῖς δικαίοις , τὰ δὲ πρῶτα τοῖς ἔθνεσιν καὶ τοῖς ἀποστάταις 0 1 .
λαλούσης αὐτῆς μετ ἐμοῦ δύο τινὲς ἄνδρες ἐφάνησαν καὶ ἦραν αὐτὴν τῶν ἀγκώνων καὶ ἀπῆλθαν , ὅπου καὶ ἡ καθέδρα , πρὸς τὴν ἀνατολήν 0 .
ἱλαρὰ δὲ ἀπῆλθεν καὶ ὑπάγουσα λέγει μοι ·
ἀνδρίζου , Ἑρμᾶ .
πορευομένου μου εἰς Κούμας κατὰ τὸν καιρὸν ὃν καὶ πέρυσι , περιπατῶν ἀνεμνήσθην τῆς περυσινῆς ὁράσεως , καὶ πάλιν με αἴρει πνεῦμα καὶ ἀποφέρει εἰς τὸν αὐτὸν τόπον ὅπου καὶ πέρυσι 0 .
ἐλθὼν οὖν εἰς τὸν τόπον τιθῶ τὰ γόνατα καὶ ἠρξάμην προσεύχεσθαι τῷ κυρίῳ καὶ δοξάζειν αὐτοῦ τὸ ὄνομα , ὅτι με ἄξιον ἡγήσατο καὶ ἐγνώρισέν μοι τὰς ἁμαρτίας μου τὰς πρότερον .
μετὰ δὲ τὸ ἐγερθῆναί με ἀπὸ τῆς προσευχῆς βλέπω ἀπέναντί μου τὴν πρεσβυτέραν ἣν καὶ πέρυσιν ἑωράκειν , περιπατοῦσαν καὶ ἀναγινώκουσαν βιβλαρίδιον .
καὶ λέγει μοι ·
δύνῃ ταῦτα τοῖς ἐκλεκτοῖς τοῦ θεοῦ ἀναγγεῖλαι ;
κυρία , τοσαῦτα μνημονεῦσαι οὐ δύναμαι ·
δὸς δέ μοι τὸ βιβλίδιον ἵνα μεταγράψωμαι αὐτό .
λάβε , φησίν , καὶ ἀποδώσεις μοι .
ἔλαβον ἐγώ , καὶ εἴς τινα τόπον τοῦ ἀγροῦ ἀναχωρήσας μετεγραψάμην πάντα πρὸς γράμμα ·
οὐχ ηὕρισκον γὰρ τὰς συλλαβάς .
τελέσαντος οὖν τὰ γράμματα τοῦ βιβλιδίου ἐξαίφνης ἡρπάγη μου ἐκ τῆς χειρὸς τὸ βιβλίδιον ·
ὑπὸ τίνος δὲ οὐκ εἶδον .
μετὰ δὲ δέκα καὶ πέντε ἡμέρας νηστεύσαντός μου καὶ πολλὰ ἐρωτήσαντος τὸν κύριον ἀπεκαλύφθη μοι ἡ γνῶσις τῆς γραφῆς .
ἦν δὲ γεγραμμένα ταῦτα ·
τὸ σπέρμα σου , Ἑρμᾶ , ἠθέτησαν εἰς τὸν θεὸν καὶ ἐβλασφήμησαν εἰς τὸν κύριον καὶ προέδωκαν τοὺς γονεῖς αὐτῶν ἐν πονηρίᾳ μεγάλῃ καὶ ἤκουσαν προδόται γονέων καὶ προδόντες οὐκ ὠφελήθησαν , ἀλλὰ ἔτι προσέθηκαν ταῖς ἁμαρτίαις αὐτῶν τὰς ἀσελγείας καὶ συμφυρμοὺς πονηρίας , καὶ οὕτως ἐπλήσθησαν αἱ ἀνομίαι αὐτῶν .
ἀλλὰ γνώρισον ταῦτα τὰ ῥήματα τοῖς τέκνοις σου πᾶσιν καὶ τῇ συμβίῳ σου τῇ μελλούσῃ σου ἀδελφῇ ·
καὶ γὰρ αὕτη οὐκ ἀπέχεται τῆς γλώσσης , ἐν ᾗ πονηρεύεται ·
ἀλλὰ ἀκούσασα τὰ ῥήματα ταῦτα ἀφέξεται καὶ ἕξει ἔλεος .
μετὰ τὸ γνωρίσαι σε ταῦτα τὰ ῥήματα αὐτοῖς ἃ ἐνετείλατό μοι ὁ δεσπότης ἵνα σοι ἀποκα λυφθῇ , τότε ἀφίενται αὐτοῖς αἱ ἁμαρτίαι πᾶσαι ἃς πρότερον ἥμαρτον , καὶ πᾶσιν τοῖς ἁγίοις τοῖς ἁμαρτήσασι μέχρι ταύτης τῆς ἡμέρας , ἐὰν ἐξ ὅλης τῆς καρδίας μετανοήσουσιν καὶ ἄρωσιν ἀπὸ τῆς καρδίας αὐτῶν τὰς διψυχίας 0 .
ὤμοσεν γὰρ ὁ δεσπότης κατὰ τῆς δόξης αὐτοῦ ἐπὶ τοὺς ἐκλεκτοὺς αὐτοῦ ·
ἐὰν ὡρισμένης τῆς ἡμέρας ταύτης ἔτι ἁμάρτησις γένηται , μὴ ἔχειν αὐτοὺς σωτηρίαν 0 ·
ἡ γὰρ μετάνοια τοῖς δικαίοις ἔχει τέλος ·
πεπλήρωνται αἱ ἡμέραι μετανοίας πᾶσιν τοῖς ἁγίοις ·
καὶ τοῖς δὲ ἔθνεσιν μετάνοιά ἐστιν ἕως ἐσχάτης ἡμέρας .
ἐρεῖς οὖν τοῖς προηγουμένοις τῆς ἐκκλησίας ἵνα κατορθώσωνται τὰς ὁδοὺς αὐτῶν ἐν δικαιοσύνῃ , ἵνα ἀπολάβωσιν ἐκ πλήρους τὰς ἐπαγγελίας μετὰ πολλῆς δόξης .
ἐμμείνατε οὖν οἱ ἐργαζόμενοι τὴν δικαιοσύνην καὶ μὴ διψυχήσητε , ἵνα γένηται ὑμῶν ἡ πάροδος μετὰ τῶν ἀγγέλων τῶν ἁγίων .
μακάριοι ὑμεῖς ὅσοι ὑπομένετε τὴν θλῖψιν τὴν ἐρχομένην τὴν μεγάλην καὶ ὅσοι οὐκ ἀρνήσονται τὴν ζωὴν αὐτῶν 0 .
ὤμοσεν γὰρ κύριος κατὰ τοῦ υἱοῦ αὐτοῦ , τοὺς ἀρνησαμένους τὸν κύριον αὐτῶν ἀπεγνωρίσθαι ἀπὸ τῆς ζωῆς αὐτῶν , τοὺς νῦν μέλλοντας ἀρνεῖσθαι ταῖς ἐρχομέναις ἡμέραις ·
τοῖς δὲ πρότερον ἀρνησαμένοις , διὰ τὴν πολυσπλαγχνίαν ἵλεως ἐγένετο αὐτοῖς .
σὺ δέ , Ἑρμᾶ , μηκέτι μνησικακήσῃς τοῖς τέκνοις σου , μη δὲ τὴν ἀδελφήν σου ἐάσῃς , ἵνα καθαρισθῶσιν ἀπὸ τῶν προτέρων ἁμαρτιῶν αὐτῶν .
παιδευθήσονται γὰρ παιδείᾳ δικαίᾳ , ἐὰν σὺ μὴ μνησικακήσῃς αὐτοῖς .
μνησικακία θάνατον κατεργάζεται .
σὺ δέ , Ἑρμᾶ , μεγάλας θλίψεις ἔσχες ἰδιωτικὰς διὰ τὰς παραβάσεις τοῦ οἴκου σου , ὅτι οὐκ ἐμέλησέν σοι περὶ αὐτῶν .
ἀλλὰ παρενεθυμήθης καὶ ταῖς πραγματείαις σου συνανεφύρης ταῖς πονηραῖς ·
ἀλλὰ σώζει σε τὸ μὴ ἀποστῆναί σε ἀπὸ θεοῦ ζῶντος , καὶ ἡ ἁπλότης σου καὶ ἡ πολλὴ ἐγκράτεια ·
ταῦτα σέσωκέν σε , ἐὰν ἐμμείνῃς , καὶ πάντας σώζει τοὺς τὰ τοιαῦτα ἐργαζομένους καὶ πορευομένους ἐν ἀκακίᾳ καὶ ἁπλότητι .
οὗτοι κατισχύσουσιν πάσης πονηρίας καὶ παραμενοῦσιν εἰς ζωὴν αἰώνιον .
μακάριοι πάντες οἱ ἐργαζόμενοι τὴν δικαιοσύνην 0 .
οὐ διαφθαρήσονται ἕως αἰῶνος .
ἐρεῖς δὲ Μαξίμῳ ·
ἰδοὺ θλῖψις ἔρχεται ·
ἐάν σοι φανῇ , πάλιν ἄρνησαι .
ἐγγὺς κύριος τοῖς ἐπιστρεφομένοις , ὡς γέγραπται , τοῖς προφητεύσασιν ἐν τῇ ἐρήμῳ τῷ λαῷ 0 .
ἀπεκαλύφθη δέ μοι , ἀδελφοί , κοιμωμένῳ ὑπὸ νεανίσκου εὐειδεστάτου λέγοντός μοι ·
τὴν πρεσβυτέραν , παρ ἧς ἔλαβες τὸ βιβλίδιον , τίνα δοκεῖς εἶναι ;
ἐγώ φημι ·
τὴν Σίβυλλαν 0 .
πλανᾶσαι , φησίν , οὐκ ἔστιν .
τίς οὖν ἐστιν ;
φημί .
ἡ Ἐκκλησία , φησίν 0 .
εἶπον αὐτῷ ·
διατί οὖν πρεσβυτέρα 0 ;
ὅτι , φησίν , πάντων πρώτη ἐκτίσθη ·
διὰ τοῦτο πρεσβυτέρα , καὶ διὰ ταύτην ὁ κόσμος κατηρτίσθη 0 .
μετέπειτα δὲ ὅρασιν εἶδον ἐν τῷ οἴκῳ μου .
ἦλθεν ἡ πρεσβυτέρα καὶ ἠρώτησέν με εἰ ἤδη τὸ βιβλίον δέδωκα τοῖς πρεσβυτέροις .
ἠρνησάμην δεδωκέναι .
καλῶς , φησίν , πεποίηκας ·
ἔχω γὰρ ῥήματα προσθεῖναι .
ὅταν οὖν ἀποτελέσω τὰ ῥήματα πάντα , διὰ σοῦ γνωρισθήσεται τοῖς ἐκλεκτοῖς πᾶσιν .
γράψεις οὖν δύο βιβλαρίδια καὶ πέμψεις ἓν Κλήμεντι καὶ ἓν Γραπτῇ .
πέμψει οὖν Κλήμης εἰς τὰς ἔξω πόλεις , ἐκείνῳ γὰρ ἐπιτέτραπται .
γραπτὴ δὲ νουθετήσει τὰς χήρας καὶ τοὺς ὀρφανούς .
σὺ δὲ ἀναγνώσῃ εἰς ταύτην τὴν πόλιν μετὰ τῶν πρεσβυτέρων τῶν προϊσταμένων τῆς ἐκκλησίας .
ἣν εἶδον , ἀδελφοί , τοιαύτη .
νηστεύσας πολλάκις καὶ δεηθεὶς τοῦ κυρίου ἵνα μοι φανερώσῃ τὴν ἀποκάλυψιν ἥν μοι ἐπηγγείλατο δεῖξαι διὰ τῆς πρεσβυτέρας  ἐκείνης  , αὐτῇ τῇ νυκτί μοι ὦπται ἡ πρεσβυτέρα καὶ εἶπέν μοι ·
ἐπεὶ οὕτως ἐνδεὴς εἶ καὶ σπουδαῖος εἰς τὸ γνῶναι πάντα , ἐλθὲ εἰς τὸν ἀγρὸν ὅπου χονδρίζεις , καὶ περὶ ὥραν πέμπτην ἐμφανισθήσομαί σοι καὶ δείξω σοι ἃ δεῖ σε ἰδεῖν .
ἠρώτησα αὐτὴν λέγων ·
κυρία , εἰς ποῖον τόπον τοῦ ἀγροῦ 0 ;
ὅπου , φησίν , θέλεις 0 .
ἐξελεξάμην τόπον καλὸν ἀνακεχωρηκότα .
πρὶν δὲ λαλῆσαι αὐτῇ καὶ εἰπεῖν τὸν τόπον , λέγει μοι ·
ἥξω ἐκεῖ ὅπου θέλεις .
ἐγενόμην οὖν , ἀδελφοί , εἰς τὸν ἀγρόν , καὶ συνώψισα τὰς ὥρας , καὶ ἦλθον εἰς τὸν τόπον ὅπου διεταξάμην αὐτῇ ἐλθεῖν , καὶ βλέπω συμψέλιον κείμενον ἐλεφάντινον , καὶ ἐπὶ τοῦ συμψελίου ἔκειτο κερβικάριον λινοῦν , καὶ ἐπάνω λέντιον ἐξηπλωμένον λινοῦν καρπάσινον 0 .
ἰδὼν ταῦτα κείμενα καὶ μηδένα ὄντα ἐν τῷ τόπῳ ἔκθαμβος ἐγενόμην , καὶ ὡσεὶ τρόμος με ἔλαβεν , καὶ αἱ τρίχες μου ὀρθαί 0 ·
καὶ ὡσεὶ φρίκη μοι προσῆλθεν , μόνου μου ὄντος ·
ἐν ἐμαυτῷ οὖν γενόμενος καὶ μνησθεὶς τῆς δόξης τοῦ θεοῦ καὶ λαβὼν θάρσος , θεὶς τὰ γόνατα ἐξωμολογούμην τῷ κυρίῳ πάλιν τὰς ἁμαρτίας μου ὡς καὶ πρότερον 0 .
ἡ δὲ ἦλθεν μετὰ νεανίσκων ἕξ , οὓς καὶ πρότερον ἑωράκειν , καὶ ἐπεστάθη μοι καὶ κατηκροᾶτο προσευχομένου καὶ ἐξομολογουμένου τῷ κυρίῳ τὰς ἁμαρτίας μου .
καὶ ἁψαμένη μου λέγει ·
ἑρμᾶ , παῦσαι περὶ τῶν ἁμαρτιῶν σου πάντα ἐρωτῶν ·
ἐρώτα καὶ περὶ δικαιοσύνης ἵνα λάβῃς μέρος τι ἐξ αὐτῆς εἰς τὸν οἶκόν σου .
καὶ ἐξεγείρει με τῆς χειρὸς καὶ ἄγει με πρὸς τὸ συμψέλιον , καὶ λέγει τοῖς νεανίσκοις ·
ὑπάγετε καὶ οἰκοδομεῖτε .
καὶ μετὰ τὸ ἀναχωρῆσαι τοὺς νεανίσκους καὶ μόνων ἡμῶν γεγονότων λέγει μοι ·
κάθισον ὧδε .
κυρία , ἄφες τοὺς πρεσβυτέρους πρῶτον καθίσαι .
ὅ σοι λέγω , φησίν , κάθισον .
θέλοντος οὖν μου καθίσαι εἰς τὰ δεξιὰ μέρη οὐκ εἴασέν με , ἀλλ ἐννεύει μοι τῇ χειρὶ ἵνα εἰς τὰ ἀριστερὰ μέρη καθίσω .
διαλογιζομένου μου οὖν καὶ λυπουμένου ὅτι οὐκ εἴασέν με εἰς τὰ δεξιὰ μέρη καθίσαι , λέγει μοι ·
λυπῇ , Ἑρμᾶ 0 ;
ὁ εἰς τὰ δεξιὰ μέρη τόπος ἄλλων ἐστίν , τῶν ἤδη εὐαρεστηκότων τῷ θεῷ καὶ παθόντων εἵνεκα τοῦ ὀνόμα τος ·
σοὶ δὲ πολλὰ λείπει ἵνα μετ αὐτῶν καθίσῃς ·
ἀλλὰ ὡς ἐμμένεις τῇ ἁπλότητί σου , μεῖνον , καὶ καθιῇ μετ αὐτῶν καὶ ὅσοι ἐὰν ἐργάσωνται τὰ ἐκείνων ἔργα καὶ ὑπενέγκωσιν ἃ καὶ ἐκεῖνοι ὑπήνεγκαν .
τί , φημί , ὑπήνεγκαν ;
ἄκουε , φησίν ·
μάστιγας , φυλακάς , θλίψεις μεγάλας , σταυρούς , θηρία εἵνεκεν τοῦ ὀνόματος ·
διὰ τοῦτο ἐκείνων ἐστὶν τὰ δεξιὰ μέρη τοῦ ἁγιάσματος , καὶ ὃς ἐὰν πάθῃ διὰ τὸ ὄνομα 0 ·
τῶν δὲ λοιπῶν τὰ ἀριστερὰ μέρη ἐστίν .
ἀλλὰ ἀμφοτέρων , καὶ τῶν ἐκ δεξιῶν καὶ τῶν ἀριστερῶν καθημένων , τὰ αὐτὰ δῶρα καὶ αἱ αὐταὶ ἐπαγγελίαι 0 ·
μόνον ἐκεῖνοι ἐκ δεξιῶν κάθηνται καὶ ἔχουσιν δόξαν τινά .
σὺ δὲ κατεπιθυμεῖς καθίσαι ἐκ δεξιῶν μετ αὐτῶν , ἀλλὰ τὰ ὑστερήματά σου πολλά 0 ·
καθαρισθήσῃ δὲ ἀπὸ τῶν ὑστερημάτων σου ·
καὶ πάντες δὲ οἱ μὴ διψυχοῦντες καθαρισθήσονται ἀπὸ πάντων τῶν ἁμαρτημάτων εἰς ταύτην τὴν ἡμέραν .
ταῦτα εἴπασα ἤθελεν ἀπελθεῖν ·
πεσὼν δὲ αὐτῆς πρὸς τοὺς πόδας ἠρώτησα αὐτὴν κατὰ τοῦ κυρίου ἵνα μοι ἐπιδείξῃ ὃ ἐπηγγείλατο ὅραμα .
ἡ δὲ πάλιν ἐπελάβετό μου τῆς χειρὸς καὶ ἐγείρει με καὶ καθίζει ἐπὶ τὸ συμψέλιον ἐξ εὐωνύμων ·
ἐκαθέζετο δὲ καὶ αὐτὴ ἐκ δεξιῶν .
καὶ ἐπάρασα ῥάβδον τινὰ λαμπρὰν λέγει μοι ·
βλέπεις μέγα πρᾶγμα ;
κυρία , οὐδὲν βλέπω .
σύ , ἰδοὺ οὐχ ὁρᾷς κατέναντί σου πύργον μέγαν οἰκοδομούμενον ἐπὶ ὑδάτων λίθοις τετραγώνοις λαμπροῖς ;
ἐν τετραγώνῳ δὲ ᾠκοδομεῖτο ὁ πύργος ὑπὸ τῶν ἓξ νεανίσκων τῶν ἐληλυθότων μετ αὐτῆς ·
ἄλλαι δὲ μυριάδες ἀνδρῶν παρέφερον λίθους , οἱ μὲν ἐκ τοῦ βυθοῦ , οἱ δὲ ἐκ τῆς γῆς , καὶ ἐπεδίδουν τοῖς ἓξ νεανίσκοις 0 .
ἐκεῖνοι δὲ ἐλάμβανον καὶ ᾠκοδόμουν ·
τοὺς μὲν ἐκ τοῦ βυθοῦ λίθους ἑλκομένους πάντας οὕτως ἐτίθεσαν εἰς τὴν οἰκοδομήν ·
ἡρμοσμένοι γὰρ ἦσαν καὶ συνεφώνουν τῇ ἁρμογῇ μετὰ τῶν ἑτέρων λίθων ·
καὶ οὕτως ἐκολλῶντο ἀλλήλοις , ὥστε τὴν ἁρμογὴν αὐτῶν μὴ φαίνεσθαι ·
ἐφαίνετο δὲ ἡ οἰκοδομὴ τοῦ πύργου ὡς ἐξ ἑνὸς λίθου ᾠκοδομημένη .
τοὺς δὲ ἑτέρους λίθους τοὺς φερομένους ἀπὸ τῆς ξηρᾶς τοὺς μὲν ἀπέβαλλον , τοὺς δὲ ἐτίθουν εἰς τὴν οἰκοδομήν ·
ἄλλους δὲ κατέκοπτον καὶ ἔρριπτον μακρὰν ἀπὸ τοῦ πύργου .
ἄλλοι δὲ λίθοι πολλοὶ κύκλῳ τοῦ πύργου ἔκειντο καὶ οὐκ ἐχρῶντο αὐτοῖς εἰς τὴν οἰκοδομήν ·
ἦσαν γάρ τινες ἐξ αὐτῶν ἐψωριακότες , ἕτεροι δὲ σχισμὰς ἔχοντες , ἀλλοὶ δὲ κεκολοβωμένοι , ἄλλοι δὲ λευκοὶ καὶ στρογγύλοι , μὴ ἁρμόζοντες εἰς τὴν οἰκοδομήν .
ἔβλεπον δὲ ἑτέρους λίθους ῥιπτομένους μακρὰν ἀπὸ τοῦ πύργου καὶ ἐρχομένους εἰς τὴν ὁδὸν καὶ μὴ μένοντας ἐν τῇ ὁδῷ , ἀλλὰ κυλιομένους ἐκ τῆς ὁδοῦ εἰς τὴν ἀνοδίαν ·
ἑτέρους δὲ ἐπὶ πῦρ ἐμπίπτοντας καὶ καιομένους 0 ·
ἑτέρους δὲ πίπτοντας ἐγγὺς ὑδάτων καὶ μὴ δυναμένους κυλισθῆναι εἰς τὸ ὕδωρ , καίπερ θελόντων κυλισθῆναι καὶ ἐλθεῖν εἰς τὸ ὕδωρ 0 .
δείξασά μοι ταῦτα ἤθελεν ἀποτρέχειν .
κυρία , τί μοι ὄφελος ταῦτα ἑωρακότι καὶ μὴ γινώσκοντι τί ἐστιν τὰ πράγματα 0 ;
ἀποκριθεῖσά μοι λέγει ·
πανοῦργος εἶ , ἄνθρωπε , θέλων γινώσκειν τὰ περὶ τὸν πύργον .
ναί , φημί , κυρία , ἵνα τοῖς ἀδελφοῖς ἀναγγείλω , καὶ ἱλαρώτεροι γένωνται , καὶ ταῦτα ἀκούσαντες γινώσκωσιν τὸν κύριον ἐν πολλῇ δόξῃ .
ἀκούσονται μὲν πολλοί ·
ἀκούσαντες δέ τινες ἐξ αὐτῶν χαρήσονται , τινὲς δὲ κλαύσονται ·
ἀλλὰ καὶ οὗτοι , ἐὰν ἀκούσωσιν καὶ μετανοήσωσιν , καὶ αὐτοὶ χαρήσονται .
ἄκουε οὖν τὰς παραβολὰς τοῦ πύργου ·
ἀποκαλύψω γάρ σοι πάντα .
καὶ μηκέτι μοι κόπους πάρεχε περὶ ἀποκαλύψεως ·
αἱ γὰρ ἀποκαλύψεις αὗται τέλος ἔχουσιν ·
πεπληρωμέναι γάρ εἰσιν .
ἀλλ οὐ παύσῃ αἰτούμενος ἀποκαλύψεις ·
ἀναιδὴς γὰρ εἶ .
ὁ μὲν πύργος , ὃν βλέπεις οἰκοδομούμενον , ἐγώ εἰμι ἡ Ἐκκλησία , ἡ ὀφθεῖσά σοι καὶ νῦν καὶ τὸ πρότερον ·
ὃ ἂν οὖν θελήσῃς ἐπερώτα περὶ τοῦ πύργου , καὶ ἀποκαλύψω σοι , ἵνα χαρῇς μετὰ τῶν ἁγίων .
κυρία , ἐπεὶ ἅπαξ ἄξιόν με ἡγήσω τοῦ πάντα μοι ἀποκαλύψαι , ἀποκάλυψον .
ἡ δὲ λέγει μοι ·
ὃ ἐὰν ἐνδέχηταί σοι ἀποκαλυφθῆναι , ἀποκαλυφθήσεται .
μόνον ἡ καρδία σου πρὸς τὸν θεὸν ἤτω καὶ μὴ διψυχήσεις ὃ ἂν ἴδῃς .
ἐπηρώτησα αὐτήν ·
διατί ὁ πύργος ἐπὶ ὑδάτων ᾠκοδόμηται , κυρία ;
Εἶπά σοι , φησίν , καὶ τὸ πρότερον , καὶ ἐκζητεῖς ἐπιμελῶς ·
ἐκζητῶν οὖν εὑρίσκεις τὴν ἀλήθειαν .